CELEX: 62020TN0453
Language: da
Date: 2020-07-14 00:00:00
Title: Sag T-453/20: Sag anlagt den 14. juli 2020 — KZ mod Kommissionen

31.8.2020   
            
            
               DA
            
            
               Den Europæiske Unions Tidende
            
            
               C 287/41
            
         
      Sag anlagt den 14. juli 2020 — KZ mod Kommissionen
      (Sag T-453/20)
      (2020/C 287/61)
      Processprog: fransk
      
         Parter
      
      
         Sagsøger: KZ (ved advokat N. de Montigny)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af den liste over forfremmede tjenestemænd, der blev vedtaget ved administrative meddelelser nr. 32-2019/14.11.2019 af 14. november 2019, for så vidt som sagsøgeren ikke er opført herpå.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremført et enkelt anbringende vedrørende en ulovlighedsindsigelse rettet mod de almindelige gennemførelsesbestemmelser til artikel 45 i vedtægten for tjenestemænd i Den Europæiske Union. Sagsøgeren har bestridt Kommissionens fortolkning, hvorefter vedtægtens artikel 40, stk. 3, betyder, at en tjenestemand, som har tjenestefrihed af personlige årsager på det tidspunkt, hvor ansættelsesmyndigheden vedtog afgørelsen om forfremmelse, ikke kan komme i betragtning til den således afsluttede forfremmelse. Sagsøgeren har tværtimod anført en teleologisk og systematisk fortolkning af vedtægtens artikel 40, stk. 3, og har gjort gældende, at Kommissionen med sin fortolkning har tilsidesat retten til forfremmelse som omhandlet i vedtægtens artikel 45. Ifølge sagsøgeren har Kommissionen ligeledes tilsidesat retssikkerhedsprincippet og princippet om sammenhæng mellem vedtægtsbestemmelserne, som disse almindelige gennemførelsesbestemmelser er en del af, og princippet om ligebehandling i forbindelse med karriereforløbet i medfør af vedtægtens artikel 5, stk. 5. Endelig har sagsøgeren kritiseret den manglende logik og proportionalitet vedrørende de konsekvenser, som følger af gennemførelsen af de almindelige gennemførelsesbestemmelser.